## Logikai feladványok bevezető

A címben lévő logika szóról az első érdemleges információnk Arisztotelésztől származik. Fontos megjegyezni, hogy nem tartotta külön tudománynak, csupán egy eszközként tekintett rá más szakirányokhoz. Szerinte ennek az elsajátítása ugyanannyira nem „tudatos”, mint az anyanyelv megtanulása.

A összes vizsgált feladatunk a logikára épül, ezért is kapták a „logikai feladvány” nevet. Mi részletesebben az „Einstein-féle” esetekkel dolgoztunk. Ezekben a feladatokban adottak személyek és hozzájuk több személyes dolog is úgy, hogy egy tulajdonság vagy személyes tárgy csak egy bizonyos emberhez tartozik, ám az elején nem tudjuk ezeket egymáshoz kötni. Ahhoz, hogy megtudjuk a végeredmény, megadnak bizonyos dolgokat, amiken, ha végig megyünk, akkor a sok segédanyag végül kiadja a megoldást. Külön megjegyezném, hogy csak és kizárólag egy féle mód jöhet ki megoldásként. Ez az egyik fő eltérés a logikai feladványok és a hozzárendelési feladatok között.

A hozzárendelési feladatok nagyon hasonlítanak az általunk vizsgált feladatokhoz, de sok dologban el is térnek tőlük. Az egyik talán legszembetűnőbb különbség, hogy ezek a modellek egy opcionális, azaz lehetséges megoldást adnak, azaz több eredmény is születhet, míg nálunk fontos az egyediség, amit a különleges korlátozások tesznek lehetővé. Ám ennek a kizárólagosságnak hatalmas hátránya, hogy ez miatt nem lehet konkrét megoldó programot használni ezeknél a feladatoknál, mint a hozzárendelésieknél.

Einstein feladatát egyes források szerint az emberiség csupán 2%-a képes megoldani, ami természetesen nem hiteles adat, de azt mindenképpen kifejezi, hogy bizony jó logikára van szükség hozzá. Ez is bizonyítja, hogy egyes feladatoknál ahhoz, hogy megkapjuk az eredményt sok időt és energiát kell belefektetni a munkába. Éppen ezért mi próbáltuk ezt egy kicsit leegyszerűsíteni azzal, hogy ne „kézzel” kelljen „papíron” megoldani a feladatot, hanem egy számítógép csinálja ezt meg, egy előre megírt program segítségével.

<https://hu.wikipedia.org/wiki/A_logika_t%C3%B6rt%C3%A9nete>